IV Françesko Qonzaqa (Mantuya hersoqu)

IV Françesko Qonzaqa (; ) — V Mantuya hersoqu.

1586-cı ildə dünyaya gəldi. Atası Mantuya hersoqu I Vinçenzo Qonzaqa, anası isə Böyük Toskana hersoqu I Françeskonun qızı Elyanora Mediçidir. 1608-ci ildə Turində Savoyya hersoqu I Karl Emmanuilin qızı Marqarita ilə evləndi. Cütlüyün bu nigahdan 3 övladı dünyaya gəlsə də, yalnız böyük qızı yetkinlik yaşına çatdı.

 Mariya, Monferrat hersoginası
 Lüdovik (1611-1612)
 Elyanora (1612)

Atasının vəfatından sonra 1612-ci ildə taxta çıxdı. Ancaq səltənəti cəmi 10 ay davam etdi. Belə ki, bölgədə yayılan çiçək epidemiyası öncə 2 övladının, ardından isə özünün ölümünə səbəb oldu. Ölümünün ardından qardaşı Ferdinand taxta çıxsa da, qaynatası olan Savoyya hersoqu I Karl Emmanuil buna qarşı çıxdı və beləcə, Monferrat tacı uğrunda taxt mübarizəsi başladı.

 Mənbə 





 İstinadlar